SPRÁVA ZO ZAHRANIČNEJ PRACOVNEJ CESTY č.95

1.  Účastník ZPC:
Veronika, Hanzelová, Ing., Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod Bezpečná, čistá a efektívne využívaná energia, Inteligentná, ekologická a integrovaná doprava, AJ
2.  Zahraničná pracovná cesta:
Belgicko, Brusel, 4.-5.5.2015, Centre de Conference Albert Borschette, 36 Rue Froissartstraat –B- 1050 Brussels, cestovné náklady hradené z rozpočtu EK, ostatné CVTI SR
Priebeh cesty: prekročenie Slovensko- Rakúskych hraníc 4.5. o 10:15
	           prekročenie Rakúsko- Slovenských hraníc 5.5. o 21:50
3.  Rámcový program pobytu:
4.5. 18:00 - 20:00 Pre-meeting for Programme committee for Secure, Clean and Efficient Energy
5.5. 10:00 - 17:00  Fifth meeting of the programme committee for the specific programme implementing Horizon 2020 – the framework programme for research and innovation (2014-2020) – configuration ‘Secure, Clean and Efficient Energy’ 
4.  Stručný priebeh rokovaní, resp.  študijného pobytu:
Agenda:
1. Welcome and approval of draft agenda
2. Adoption of the draft minutes of the meeting of 19 March 2015
3. Discussion on the draft Energy work programme 2016-2017
4. Presentation of the Executive Agencies EASME and INEA – role and responsibilities
5. Any other business
Dňa 4. mája sa uskutočnil pre-míting pre oblasť Bezpečná, čistá a efektívne využívaná energia, ktorý predchádzal samotnému rokovaniu programového výboru. Zúčastnení delegáti a experti vyjadrili opätovne znepokojenie nad tým, aký krátky čas zostáva na pripomienkovanie a schválenie obsahu pracovného programu pre roky 2016 – 2017. Zhodli sa na tom, že požiadajú Komisiu o zorganizovanie ešte jedného  stretnutia programového výboru. Ak to nebude zo strany Komisie akceptované, budú členské štáty žiadať predĺženie doby pre písomné pripomienkovanie pracovného programu. Účastníci stretnutia sa zhodli na tom, že vo výzvach týkajúcich sa výskumu v oblasti uskladnenia energie sú príliš vysoké hodnoty TRL, ktoré znemožňujú základný výskum v tejto oblasti.
Dňa 5. mája sa uskutočnilo samotné zasadnutie programového výboru v konfigurácii Bezpečná, čistá a efektívne využívaná energia. Na začiatku zasadnutia informovala Komisia o aktivitách a zmenách, ktoré sa dejú na rôznych úrovniach v rámci EÚ a týkajú sa energetiky. 
Komisia predstavila upravený plánovaný harmonogram pripomienkovania a prijatia pracovného programu pre roky 2016-2017. Do 13. 5. 2015 budú môcť členské štáty posielať svoje písomné pripomienky k obsahu pracovného programu. Po ich zapracovaní pošle komisia delegátom predfinálnu verziu pracovného programu na pripomienkovanie. Malo by sa tak udiať do  konca  mája 2015. Finálne kolo pripomienkovania je naplánované na jún 2015. Na základe vznesených pripomienok komisia zváži nutnosť organizácie ďalšieho stretnutia programového výboru začiatkom júna 2015. Finálna verzia pracovného programu bude schválená komisiou v septembri 2015.
Najväčšia časť rokovania bola venovaná pripomienkovaniu obsahu a definícií výziev v pripravovanom  pracovnom programe. U niektorých výziev bol redukovaný rozsah textu, u iných boli zas doplnené časti vyplývajúce z pripomienok členských štátov (napr.  doplnenie tém pre využívanie odpadového tepla v priemysle v oblasti zameranej na energetickú efektívnosť). Zo stany národného delegáta boli vznesené pripomienky týkajúce sa organizovania konferencie SET Planu v roku 2016 a doplnenia textu do výzvy SCC1 týkajúcej sa inteligentných miest a komunít, ktorá  má zabrániť automatickému vylúčeniu hlavného mesta z účasti v konzorciách v rámci projektov zameraných na túto výzvu. 
Komisia informovala delegátov, že plánuje zorganizovať informačný deň k novému pracovnému programu na roky 2016 – 2017. Informačný deň sa bude konať 14. – 15. 9. 2015 v Bruseli.
Ďalšie stretnutie PC Energy bude podľa potreby v júni alebo až na jeseň.  
5.  Odporúčané závery:
Zverejniť informácie o synergiách s fondmi ESIF na našej webovej stránke. Po schválení pracovného programu a jeho prezentácií širokej verejnosti v Bruseli zorganizovať informačný deň aj na Slovensku.
6.   Prehľad prinesenej dokumentácie a miesto jej uloženia
Prezentácie sú dostupné na CIRCABC v skupine Energy Programme Committee 
7.   Osobitne vyhodnotený očakávaný prínos ZPC
Pripomienkovanie pracovného programu.
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete

Správu vypracoval: Ing. Veronika Hanzelová		                  ......................................
Dátum: 18.5.2015
								
Správu schválil:  prof. RNDr. Ján TURŇA, CSc., generálny riaditeľ  ......................................